[επι πρυτανεως με]λετε[ωνος εδοξεν τωι δημωι] [επει βασιλευς ευμ]ενη[ς ----------] [-------------] αρχο[-----] [-------------]-γως υπαρξ[----] [-----------] νεωτερον φιλε[ιν] [--------- ε]κ του πατρος [--] [------ ποιουμ]ενος την αναστροφη[ν] [----------]ως εις συσστασιν ηι θελ [--------] και αδελφου πεμπτου τα ε[--] [------ μ]εταλλαξαντος σελευκου [και] [της συμφορ]ας παρακαλουσης θεωρουντες [πορον τ]ογ καιρομ παραδιδοντα προς το κατα[θεσ]θαι χαριγ και ευεργεσιαν παντα παρεργα ταλλα ποιησαμενοι και εαυτους επεχρησαν και μεχρι των οριων της ιδιας βασιλειας συμπροελθοντες και χρημασι χορηγησαντες και δυναμεις παρασκευασαντες και τωι διαδηματι μετα της αλλης κατασκευης κοσμησαντες ως καθηκεν και βουθυτησαντες και πιστεις ποιησαμενοι προς αλληλους μετα πασης ευνοιας και φιλοστοργιας αξιολογως συγκατεστησαν επι τημ πατρωιαν αρχην τομ βασιλεα αντιοχον. οπως αν ουν ο δημος εγ χαριτος αποδοσει φαινηται πρωτευων και τους εαυτον και τους φιλους ευεργετουντας απαρακλητους φανερος ει τιμων και τα καλα των εργων εις αιδιομ μνημην αναγων και νυν καθαπερ και προτερον αγαθει τυχηι δεδοχθαι τει βουλει τους λαχοντας προεδρους εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τει βουλει επαινεσαι τομ βασιλεα ευμενη βασιλεως αττα[λου] και βασιλισσης απολλωνιδος και στεφανωσαι χρυσ[ωι] στεφανωι αριστεωι κατα τον νομον αρετης ενεκεν και ευνοιας και καλοκαγαθιας ην απεδειξατο πασιν ανθρωποις σπευσας υπερ του βασιλεως αντιοχου και συγκαταστησας αυτον εις την τωμ προγονων αρχη[ν]. κατα ταυτα δε στεφανωσαι και ατταλον οτι μετα του αδελφου ευμενους παντα συνεπραξεν αοκνως και φιλοκινδυνως. επαινεσαι δε και τους αδελφους αυτων φιλεταιρον και αθηναιον και στεφανωσαι χρυσωι στεφανωι εκατερον αυτων ευνοιας ενεκεν και φιλοτιμιας ημ παρεσχοντο κατα τηγ καθοδον του βασιλεως αντιοχου. επαινεσαι δε και τους γονεις αυτων τον τε βασιλεα ατταλον και τημ βασιλισσαν απολλωνιδα και στεφανωσαι χρυσωι στεφανωι αριστειωι αρετης ενεκεν και καλοκαγαθιας ημ περιεποιησαν τοις υοις προσταντες της παιδειας αυτωγ καλως και σωφρονως. αναγορευσαι δε τους στεφανους τουτους εν τε τοις αγωσιν οις λνλιιτο ωσαυτως δε και εν οις ο βασιλευς ευμενης μετα τε των αδελφων και του δημου του περγαμηνων κατα ταυτα δε και εν οις ο βασιλευς αντιοχος επι δαφνει θησει καθαπε[ρ] αυτοις εθος ην. ινα δε και το υπομνημα διαμενει συμφανε[ς] εις τον αιωνιογ χρονον αναγραψαι τοδε το ψηφισμα εις στηλας λιθινας και στησαι τημ μεν εν αγοραι παρα τας εικονας τας του βασιλεως αντιοχου την δε εν τωι ιερωι της νικηφορου αθηνας την δε εν τωι επι δαφνει του απολλωνος ιερωι. της δε διαποστολης αυτου προς τε τομ βασιλεα και τη[μ] μητερα και τους αδελφους επιμεληθηναι τους στρατηγ[ους] οπως επιμελως γενηται και την ταχιστην.
Mys. — Pergamon — 175 BC — OGIS 248
 175 BC 